Cristian Cioacă a fost eliberat din penitenciar încă de vara trecută și se bucură din plin de libertate. Soțul regretatei Elodia Ghinescu trăiește acum o nouă viață și s-a pus pe făcut bani. Din ce se întreține fostul polițist de când a ieşit din închisoare și ce legătură are cu avocata lui.
Cristian Cioacă a fost eliberat din închisoare încă de anul trecut, după ce fusese condamnat la 15 ani și opt luni de închisoare, pe 18 iunie 2014. A fost considerat principalul suspect în ceea ce privește dispariția fostei sale soții, dar ieșit din penitenciar după doar 10 ani.
Nu se știe nici acum ce s-a întâmplat, exact, cu Elodia Ghinescu, al cărei cadavru nu a fost niciodată găsit. Nu au existat dovezi care să ducă la un loc exact și nu se știe cum a dispărut avocata.
Cel considerat călăul ei a fost eliberat acum și a luat viața de la zero. Nu se cunosc prea multe detalii despre el, nici măcar unde locuiește. Anumite surse au dezvăluit, însă, cu ce s-ar ocupa acum și de ce ar fi dispărut de când a ieșit.
Mai exact, acesta ar lucra acum ca șofer pentru avocata care l-a reprezentat în instanță. Mai multe persoane l-ar fi văzut în compania ei, dar foarte rar și greu, pentru că s-ar feri foarte mult de oameni și ar prefera să stea numai în umbră.
"Cioaca acum lucrează ca și șofer pentru avocata lui, Maria Vasii. L-au văzut mai multe persoane în asemenea ipostază, dar nu merge peste tot cu ea ca și șofer pentru că se mai ferește.
Mama Elodiei nu este dezamăgită de faptul că Cioacă a fost eliberat. Ea este de părere și spune mereu că oricum dacă îl ținea la închisoare sau nu tot același lucru era pentru ea, deoarece oricum ea a rămas fără copil", au declarat surse pentru Click.
Încă de la eliberare se spunea că Cioacă își caută de muncă și se pare că și-a găsit un loc de muncă mai repede decât se aștepta, cu ajutorul avocatei sale. Mai mult, acesta trebuie să aibă grijă și de mama sa, care ar fi grav bolnavă.
Cristian Cioacă a fost foarte discret de când este liber, dar unele detalii au mai ieșit la iveală. De data aceasta, mama regretatei avocate a fost cea care a dezvăluit cu cine s-ar iubit fostul ei ginere, după ce fiica ei a devenit de negăsit.
Emilia Ghinescu spune că acesta ar avea o relație chiar cu avocata care l-a reprezentat în cazul Elodiei Ghinescu. Datorită relației dintre ei, femeia ar fi făcut tot posibilul pentru a-l scoate pe bărbat mai repede din închisoare.
Tot mama avocatei spune că cei doi ar fi trăit o poveste de iubire încă de pe vremea când bărbatul era închis. Maria Vasii ar fi mers de multe ori în vizită la penitenciar și chiar ar fi avut întâlniri cu deținutul la camera intimă, semn că lucrurile erau cât se poate de serioase între ei.
"Îmi este și scârbă să mai aud de numele lui, un nemernic în toată regula. Cred că și avocata lui Maria Vasii știe mai multe despre el, unde este, ce face, sau chiar ea îl ascunde. S-a zvonit că ar fi fost împreună cu avocata în perioada cât el a fost închis și că au fost împreună și la camera intimă", a spus mama îndurerată.
Mama Elodiei Ghinescu este foarte supărată pe fostul ei ginere, pe care îl consideră un om foarte rău. Susține că acesta este vinovat de moartea fiicei sale, pe care ar fi supus-o unor chinuri grele înainte de a-și da ultima suflare. Femeia nu vrea să mai audă de el și speră că, la un moment dat, va plăti pentru tot răul făcut.